Megküzdési stratégiák
· beszélgetéstéma osztályfőnöki órára – 


Olvassuk el közösen Győri-Simon Dóra Álom című meséjét a 20. oldalon!

Beszélgetésindító kérdések:
· Mi tudunk Sanyiról, a főhősről?
· Hol és hogyan élt? Mi volt a célja?
· Hogyan akarta megvalósítani az álmát?
· Milyen példák voltak előtte?
· Hogyan kezelte a kudarcot?
· Milyennek látta önmagát?
· Szerintetek miért változtatta meg a nevét?
· Ki volt Alexander, akit Sanyi emleget? Mit tudtok róla?




· Nektek van-e/volt-e olyan álmotok, vágyatok, célotok, amiért küzdenetek kell(ett)?
· Mit tesztek, ha akadály van előttetek?
· Miből, honnan tudtok erőt meríteni?
· Van-e olyan személy, aki megerősít, biztat? Kik azok?
· Vannak-e példaképeitek a küzdelmekben? Kik?
· Milyen kudarcokkal szembesültetek eddig? 
· Mit tesztek, ha valami nem sikerül elsőre?
· Milyen tulajdonságok kellenek az újrakezdéshez, a nem feladáshoz?
· Hányszor tudnátok újrakezdeni, újra megpróbálni azt, ami már többször nem sikerült?
· Milyen tulajdonságotokat szeretnétek fejleszteni, erősíteni? Miért?
· Fogalmazzátok meg, hogy mit tanultatok Sanyitól, a pingvintől!
